paragraph_text: The Pampas Bull ili El Cabezón (debela glava), kako su prijatelji zvali Gonzaleza, debitirao je u Formuli 1 na VN Monaka 1950., ali te sezone nije osvojio bodove. Tijekom 1951. mijenja čak tri momčadi, a zauvijek će ostati upisan u povjesti Formule 1, kao prvi vozač koji je donio pobjedu Ferrariju. Iste sezone ostvario je još četiri podija, te sezonu završio na trećem mjestu s 24 boda. Za momčad Maserati vozi 1952. i 1953., te iako redovito osvaja bodove i podije, Gonzalez je nešto lošiji nego prehodne godine u Ferrariju. Nezadovoljan Maseratijem, 1954. se vraća u Ferrari, te ponovno pobjeđuje na Silverstoneu na VN Velike Britanije. Te sezone završava kao viceprvak iza sunarodnjaka Juana Manuela Fangija, što mu je najbolji rezultat u Formuli 1.